Nr. C 117/8 De Europæiske Fællesskabers Tidende 4. 5. 88 
II 
(Forberedende retsakter) 
KOMMISSIONEN 
Forslag til Rådets direktiv om minimumsforskrifter for sikkerhed og sundhed vedrørende hånd­
tering af tunge byrder, som medfører risiko for lændeskader for arbejdstagerne 
(Femte særdirektiv) (') 
KOM(88) 78 endelig udg. 
(Forelagt Rådet af Kommissionen den 11. marts 1988) 
(88/C 117/09) 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det 
Europæiske Økonomiske Fællesskab, særlig artikel 118A, 
under henvisning til forslag fra Kommissionen udar­
bejdet efter høring af Det Rådgivende Udvalg for 
Sikkerhed, Hygiejne og Sundhedsbeskyttelse på Arbejds­
pladsen (2), 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I medfør af artikel 118A i Traktaten er Rådet forpligtet 
til, ved udstedelse af direktiver, at vedtage minimumsfor­
skrifter med henblik på at forbedre navnlig arbejdsmil­
jøet for at beskytte arbejdstagernes sikkerhed og 
sundhed; 
i artikel 118A anbefales det, at det undgås, at der 
pålægges administrative, finansielle og retlige byrder af 
en sådan art, at de hæmmer oprettelsen og udviklingen 
af små og mellemstore virksomheder; 
Kommissionens meddelelse om dens program for 
sikkerhed, hygiejne og sundhed på arbejdspladsen (3) 
omhandler vedtagelse af direktiver med det formål at 
varetage arbejdstagernes sikkerhed og sundhed; 
i Rådets resolution af 21. december 1987 om sikkerhed, 
hygiejne og sundhed på arbejdspladsen tager Rådet til 
(') KOM(88) 73 endelig udg. 
O Rådets afgørelse 74/325/EØF af 27. juni 1974. 
(3) KOM(87) 520 endelig udg. og Rådets resolution af 21. 
december 1987 (EFT nr. C 28 af 3. 2. 1988). efterretning, at Kommissionen i nær fremtid agter at 
forelægge det et direktiv om beskyttelse mod risici i 
forbindelse med manuel transport af tunge byrder; 
det påhviler medlemsstaterne at varetage personers og i 
særdeleshed arbejdstageres sundhed og sikkerhed inden 
for det nationale område; 
medlemsstaternes systemer for lovgivning om forebyg­
gelse af arbejdsulykker og erhvervssygdomme som følge 
af håndtering af tunge byrder er meget forskellige; 
for at sikre den højeste grad af beskyttelse, det med 
rimelighed er muligt at opnå, er det nødvendigt, at 
arbejdstagerne og deres repræsentanter oplyses om 
farerne for deres sikkerhed og sundhed og om de foran­
staltninger, der er påkrævet for at formindske eller elimi­
nere disse farer; 
det er nødvendigt at styrke samarbejdet mellem arbejds­
giverne og arbejdstagerne og deres repræsentanter; 
arbejdsgiverne skal følge med i de teknologiske frem­
skridt for bedre at kunne sikre arbejdstagernes sikkerhed 
og sundhed; 
der bør oprettes et udvalg, som har til opgave at bistå 
Kommissionen ved iværksættelsen af de i dette direktiv 
omhandlede supplerende foranstaltninger — 
UDSTEDT FØLGENDE DIREKTIV: 
Artikel 1 
Dette direktiv, som er et særdirektiv i henhold til artikel 
13 i direktiv . . ., fastsætter minimumsforskrifter for 
sikkerhed og sundhed i forbindelse med arbejdstageres 
manuelle håndtering af tunge byrder. 
4. 5. 88 De Europæiske Fællesskabers Tidende Nr. C 117/9 
Artikel 2 
Medlemsstaterne træffer alle nødvendige foranstaltninger 
for at sikre, at arbejdsgiverne, i det omfang det er 
muligt, undgår at arbejdstagerne pålægges ikke maskin-
støttet håndtering af tunge byrder, med henblik på at 
varetage arbejdstagernes sikkerhed og sundhed. 
Artikel 3 
1. I de tilfælde, hvor manuel håndtering af en byrde 
ikke kan undgås, skal arbejdsgiveren for at vurdere det 
sikkerhedsmæssige aspekt i den pågældende type arbejde 
først undersøge: 
— den påkrævede fysiske kraftanvendelse, og 
— byrdens beskaffenhed. 
Disse to faktorer skal undersøges under hensyntagen til 
bilag I. 
2. Med henblik på at træffe de nødvendige foranstalt­
ninger for at begrænse risikoen for lændeskader, skal 
arbejdsgiveren ved manuel håndtering af tunge byrder 
tage hensyn til de i bilag II anførte fysiske og organisato­
riske elementer. 
Artikel 4 
Arbejdsgiveren skal på grundlag af bilag III tage hensyn 
til den enkelte arbejdstagers særlige karakteristika ved 
organiseringen af manuelle håndteringsarbejder. 
Artikel 5 
1. Arbejdstagerne skal gives tilstrækkelig uddannelse 
og oplysning med hensyn til de risici, de udsætter sig for, 
når de skal udføre arbejdsopgaver, der kan medføre 
lændeskader, hvis de ikke udføres korrekt. Uddannet 
personale skal sikre en hyppig kontrol. 
2. Oplysningerne til arbejdstagerne skal endvidere i 
det omfang, det er muligt, omfatte: — markering af vægten af en tung byrde 
— markering af tyngdepunktet eller den tungeste side, 
når indholdet af en pakke er forskudt i forhold til 
midten. 
Artikel 6 
Arbejdstagerne eller deres repræsentanter skal høres om 
de foranstaltninger, arbejdsgiveren træffer i medfør af 
dette direktiv. 
Artikel 7 
1. Kommissionen tilpasser bilagene i dette direktiv 
under hensyntagen til det tekniske fremskridt og udvik­
lingen inden for internationale bestemmelser eller specifi­
kationer vedrørende manuel håndtering af tunge byrder. 
2. Med henblik på tilpasning af de i stk. 1 omhand­
lede bilag bistås Kommissionen af et udvalg i henhold til 
den i artikel 14 i direktiv .... fastsatte procedure. 
Artikel 8 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1991. De underretter 
straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
3. Medlemsstaterne udarbejder hvert andet år en 
beretning til Kommissionen om den praktiske gennemfø­
relse af dette direktivs bestemmelser vedrørende håndte­
ring af tunge byrder, med angivelse af arbejdsmarkedets 
parters synspunkter. Kommissionen underretter Udvalget 
og Det Rådgivende Udvalg herom. 
Artikel 9 
Dette direktiv er rettet til medlemsstaterne. 
BILAG I 
Byrdens beskaffenhed og den påkrævede fysiske kraftanvendelse 
1. En byrde kan medføre risiko for lændeskader, hvis den er: 
— for tung, for stor eller både for tung og for stor 
— uhåndterlig og/eller vanskelig at få fat på 
— tyngdemæssigt ude af balance, ustabil eller har et indhold, der kan forskubbe sig 
— placeret på en sådan måde, at den skal holdes eller håndteres i en vis afstand fra kroppen, eller med 
foroverbøjet eller drejet krop eller med kroppen i en sidelænende stilling. 
Nr. C 117/10 De Europæiske Fællesskabers Tidende 4. 5. 88 
2. Den fysiske kraftanvendelse kan indebære risiko for lændeskader, hvis den er: 
— for stor 
— dårligt orienteret i forhold til kroppen (se ovenfor, sidste led) 
— kun kan foregå ved at dreje kroppen 
— kan medføre, at den håndterede genstand pludselig rykker sig 
— foregår med kroppen i en ustabil position. 
BILAG II 
De i artikel 3 omhandlede referenceelementer 
1. Arbejdsmiljøet kan indebære risiko for lændeskader, hvis: 
— arbejdet udføres på et sted, hvor der ikke er tilstrækkelig plads og loftshøjde 
— gulvet er ujævnt, hvorved man kan komme til at snuble, eller er af en sådan art, at arbejdstagerens 
fodtøj glider på det 
— arbejdstageren ikke kan nå, transportere eller placere en byrde i sikker højde under indtagelse af en 
god kropsstilling 
— der udføres arbejder i forbindelse med vedligeholdelse af maskiner (særlig kraftanvendelse). 
2. Arbejdsopgaven kan også indebære risiko for lændeskader, hvis den medfører: 
— for hyppig eller for langvarig kraftanvendelse af en del af eller hele kroppen 
— utilstrækkelig hvile- og restitueringsperiode 
— løftning, sænkning eller transport over for stor afstand. 
BILAG III 
De i artikel 4 omhandlede arbejdstagere 
Arbejdstageren kan udsættes for risiko, hvis han/hun: 
— er fysisk uegnet til at udføre arbejdsopgaven (herunder arbejdere, som er handicappede, syge eller 
gravide) 
— er for lille eller for høj til arbejdsopgaven 
— er uhensigtsmæssigt påklædt og/eller udstyret med uhensigtsmæssigt fodtøj 
— ikke er uddannet til arbejdsopgaven.